DJEČJI VRTIĆ HLOJKICA

ŠETALIŠTE I.G.KOVAČIĆA 1

51 300 DELNICE

KLASA:112-01/22-01/01

URBROJ:2112-60-1-22-04

Delnice, 18. srpnja 2022.

Na temelju članka 26. Zakona o predškolskom odgoju i obrazovanju (NN 10/97, 107/07, 94/13, 98/19 i 57/22) i članka 43. Statuta Dječjeg vrtića HLOJKICA te nakon provedenog javnog natječaja Upravno vijeće Dječjeg vrtića HLOJKICA je na sjednici održanoj 18. srpnja 2022. godine donijelo

**ODLUKU**

**o odabiru kandidata za radno mjesto odgojitelj/ica predškolske djece**

**I.**

Na radno mjesto odgojiteljica predškolske djece na neodređeno puno radno vrijeme prima se **Martina Klarić** sveučilišna prvostupnica (baccalaurea) ranog i predškolskog odgoja i obrazovanja.

**II.**

Ova Odluka se objavljuje na mrežnoj stranicu Dječjeg vrtića HLOJKICA.

**III.**

Ova Odluka stupa na snagu danom donošenja.

**Obrazloženje:**

Upravno vijeće Dječjeg vrtića HLOJKICA dana 30. lipnja 2022. donijelo je Odluku o objavi natječaja za radno mjesto Odgojitelj/ica predškolske djece - jedan/na (1) izvršitelj/ica, na neodređeno vrijeme s punim radnim vremenom u Dječjem vrtiću HLOJKICA (KLASA: 112-02/22-01/01; URBROJ: 2112-60-1-22-7).

Javni natječaj objavljen je na mrežnim stranicama i oglasnoj ploči Dječjeg vrtića HLOJKICA i na mrežnim stranicama Hrvatskog zavoda za zapošljavanje 4. srpnja 2022. godine.

Javni natječaj bio je otvoren 8 (osam) dana, pa je posljednji dan za prijavu bio 12. srpnja 2022. godine.

Nakon proteka primjerenog roka kako bi eventualno pristigle ponude koje su u otvorenom roku predane na poštu preporučenom pošiljkom, dana 18. srpnja 2022. otvorene su sve prispjele molbe, i to:

* Bojana Rogić Pintar iz Delnica, za radno mjesto odgojitelja
* Patricia Petrović iz Fužina, za radno mjesto odgojitelja
* Martina Klarić iz Delnica za radno mjesto odgojitelja
* Sara Buneta iz Tršća, za radno mjesto odgojitelja
* Sara Klepec iz Delnica, za radno mjesto odgojitelja

Pregledom dokumentacije utvrđeno je da su tri pristigle molbe potpune i pravovremene, dok su preostale dvije pravovremene ali nepotpune.

Uvidom u dokumentaciju utvrđeno je da jedna kandidatkinja nije priložila uvjerenje/potvrdu nadležnog centra za socijalnu skrb, da kandidatu nisu izrečene zaštitne mjere iz čl.25.st.10. zakona o predškolskom odgoju i obrazovanju. Druga kandidatkinja nije priložila dokaz o stečenoj stručnoj spremi te dokaz o položenom stručnom ispitu.

Na temelju dokumentacije kandidata koji su udovoljili uvjetima iz natječaja i sukladno čl. 26. st. 7. Zakona o predškolskom odgoju i obrazovanju Upravno vijeće je na prijedlog ravnateljice jednoglasno donijelo Odluku kao u izreci.

**Uputa o pravnom lijeku:**

Kandidatkinje čije su ponude bile pravovremene i uredne mogu u roku od 15 dana od donošenja ove Odluke podnijeti prigovor Upravnom vijeću Vrtića na adresu: Dječji vrtić HLOJKICA, Šetalište Ivana Gorana Kovačića 1, 51 300 Delnice i to zbog bitne povrede natječajnog postupka ili zbog toga što imenovana kandidatkinja ne ispunjava uvjete objavljene u natječaju.

PREDSJEDNICA UPRAVNOG VIJEĆA:

Adrijana Kruljić